**BESZÁMOLÓ A GAZDÁLOKDÁSRÓL**

A pénzügyesünk közreműködésével alkalmazunk egy ún. munkaszám rendszert, amelyik hozzákacsolódik a könyveléshez. A munkaszámok kialakítása az üzleti tervhez igazodik. Erre építettük a beszámolónk számszaki részét.

A féléves bevétel 37 060 324 Ft, a költség 28 896 283 Ft, az eredmény 8 164 041 Ft. A 2017. évi gazdálkodási eredményhez képest ez nagy változás. Ennyivel jobb lenne a gazdálkodásunk a 2018. év 1. félévében? Ez csak a látszat.

A számviteli elszámolási rend a teljesítmény elvre épül, amely azt jelenti, hogy mindaz bevétel, amit kiszámláztunk, függetlenül attól, hogy az befolyt-e. A költségeknél ugyanez a helyzet. A vevők kifizetetlen állománya 13 016 858 Ft (értékvesztést féléves szinten nem számoltunk el), a szállítóké 6 530 710 Ft. A különbözet 6 486 eFt, amely a likviditásunkat ennyivel rontotta. A hiányzó pénzt úgy próbáltuk pótolni, hogy az önkormányzattól a közművelődésre az időarányos összeghez képest többet igényeltünk, hogy a felvállalt feladatainkat teljesíteni tudjuk. A pénzhiány mértéktartásra kényszerített bennünket, és ott, ahol lehetett, a szállítók kifizetéseit mellőztük. Nem tehettük meg ezt a NAV-val szemben a befizetendő ÁFÁ-t illetően, ugyanis a NAV a járandóságát inkasszálta. A pénzhiányunk a félévet követően az MNP Kft. 7 620 eFt-os nagy összegű számlájának kifizetésével állt helyre. A likviditási egyensúly folyamatos megtartása nagyon komoly feladat.

A beszámolómhoz csatolom a főkönyvi kivonatot, és az üzleti terv teljesülését, az önkormányzattal fennálló szerződéseink összegének változásait az üzleti terv bevételének részeként, és a munkaszám összesítést bevételenként és kiadásonként.

Csötönyi László

Bátaszék, 2018. augusztus 18.